เซี่ยงไฮ้คอมโพสิตปิดบวก 9.12 จุด ขานรับ IMF จับตา MSCI
เซี่ยงไฮ้คอมโพสิตปิดบวก 9.12 จุด ขานรับ IMF จับตา MSCI
14 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 9.12 จุด หรือ 0.32% ปิดที่ 2,842.19 จุด
ภายหลังจากที่กองทุนการเงินระหว่างประเทศ (IMF) ระบุว่า แนวโน้มเศรษฐกิจระยะสั้นของจีนยังสดใส เนื่องจากได้รับการสนับสนุนด้านนโยบาย
MSCI Inc. ซึ่งเป็นผู้จัดทำดัชนีตลาดหุ้นทั่วโลก  เตรียมประกาศผลว่า จะรวมหุ้นจีนจากตลาดหุ้นเซี่ยงไฮ้ และตลาดหุ้นเสิ่นเจิ้น ซึ่งเป็นตลาดจดทะเบียนหุ้น A-share เข้ารวมในการคำนวณดัชนี MSCI Emerging Markets Index หรือไม่ ในช่วงเช้าวันพุธที่จะถึงนี้ (15 มิ.ย.)  
หาก MSCI ตัดสินใจรวมหุ้นจีนเข้าไว้ในดัชนี MSCI Emerging Markets Index ก็จะส่งผลให้มีเม็ดเงินต่างประเทศจำนวนหลายพันล้านดอลลาร์ไหลเข้าสู่ตลาดหุ้นจีน
เมื่อปีที่แล้ว MSCI ประกาศเลื่อนการรวมหุ้นจีน โดยได้แจ้งให้ทางการจีนทำการเปิดเสรีเพิ่มขึ้นก่อนที่จะนำหุ้นจีนเข้ารวมในดัชนี โดยระบุถึงปัจจัยต่างๆ เช่น การกำหนดโควตาการลงทุนของประเทศ ซึ่งไม่ได้เสนอการเข้าสู่ตลาดอย่างเป็นธรรมสำหรับผู้จัดการด้านการเงิน 